stanford-oval/wikipedia huggingface dataset:
เคธี่ รินัลดี
รอบสุดท้ายในอาชีพของ WTA > คู่: 12 (2–10)

| ผล | อันดับ | วันที่ | การแข่งขัน | พื้นผิว | คู้นักกีฬา | คู่ต่อสู้ | คะแนน |
| --- | --- | --- | --- | --- | --- | --- | --- |
| แพ้ | 1. | มี.ค. 1991 | แซนแอนโทนีโอ | ฮาร์ด |  จิลล์ เฮเธอริงตัน |  แพตตี เฟนดิค     โมนิก้า เซเลส | 6–7(2–7), 2–6 |
| ชนะ | 1. | เม.ย. 1991 | ฮิวสตัน | ดิน |  จิลล์ เฮเธอริงตัน |  แพตตี เฟนดิค     แมรี่ โจ เฟร์นันเดซ | 6–1, 2–6, 6–1 |
| ชนะ | 2. | ส.ค. 1991 | แซนดีเอโก | ฮาร์ด |  จิลล์ เฮเธอริงตัน |  จีจี้ เฟร์นันเดซ     นาตาลี โตซียาต์ | 6–4, 3–6, 6–2 |
| แพ้ | 2. | ต.ค. 1991 | ไลพ์ซิช | พรม (i) |  จิลล์ เฮเธอริงตัน |  มาโนน โบเล็กราฟ     อิซาเบลล์ เดอมงโจ | 4–6, 3–6 |
| แพ้ | 3. | ก.พ. 1992 | ออกแลนด์ | ฮาร์ด |  จิลล์ เฮเธอริงตัน |  โรซาลิน แฟร์แบงค์     ราฟฟาเอลลา เรจจี้ | 6–1, 1–6, 5–7 |
| แพ้ | 4. | มี.ค. 1992 | อินเดียนเวลส์ | ฮาร์ด |  จิลล์ เฮเธอริงตัน |  คลอเดีย โคเดอ-คิลช์     สเตฟานี เรเฮ | 3–6, 3–6 |
| แพ้ | 5. | มี.ค. 1992 | คีย์บิสเคย์น | ฮาร์ด |  จิลล์ เฮเธอริงตัน |  ลาริสสา นีลแลนด์     อรานท์ซา ซานเชซ วิคาริโอ | 5–7, 7–5, 3–6 |
| แพ้ | 6. | เม.ย. 1992 | ฮิวสตัน | ดิน |  จิลล์ เฮเธอริงตัน |  แพตตี เฟนดิค     จีจี้ เฟร์นันเดซ | 5–7, 4–6 |
| แพ้ | 7. | พ.ย. 1992 | ซานฮวน | ฮาร์ด |  จีจี้ เฟร์นันเดซ |  อแมนด้า คอตเซอร์     เอลนา เรนัช | 2–6, 6–4, 2–6 |
| แพ้ | 8. | ก.พ. 1993 | ออกแลนด์ | ฮาร์ด |  จิลล์ เฮเธอริงตัน |  อิซาเบลล์ เดอมงโจ     เอลนา เรนัช | 2–6, 4–6 |
| แพ้ | 9. | มี.ค. 1993 | คีย์บิสเคย์น | ฮาร์ด |  จิลล์ เฮเธอริงตัน |  ลาริสสา นีลแลนด์     จานา โนโวตนา | 2–6, 5–7 |
| แพ้ | 10. | พ.ค. 1993 | สทราซบูร์ | ดิน |  จิลล์ เฮเธอริงตัน |  ฌอน สตาฟฟอร์ด     อันเดรอา เอเมสวารี | 7–6(7–5), 3–6, 4–6 |
ลำดับผลงานประเภทเดี่ยวในแกรนด์สแลม

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| W |  F  | SF | QF | #R | RR | Q# | DNQ | A | NH |
(W) ผู้ชนะ; (F) ผู้เข้ารอบชิงชนะเลิศ; (SF) ผู้เข้ารอบรองชนะเลิศ; (QF) ผู้เข้ารอบก่อนรองชนะเลิศ; (#R) รอบ 4, 3, 2, 1; (RR) พบกันหมด (Q#) รอบคัดเลือก; (DNQ) ไม่ได้ผ่านเข้ารอบ; (A) ไม่มา;  (NH) ไม่จัดขึ้น; (SR) อัตราการตี (รายการที่ชนะ/การแข่งขัน); (W–L) สถิติชนะ-แพ้.
| การแข่งขัน | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | ผลชนะ–แพ้ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ออสเตรเลียนโอเพน | A | A | 1R | 3R | A | NH | A | A | A | 2R | 1R | A | 1R | 1R | A | A | 3–6 |
| เฟรนช์โอเพน | QF | 4R | 4R | 3R | 3R | QF | 3R | 1R | 2R | 1R | 2R | 1R | 3R | A | A | A | 24–13 |
| วิมเบิลดัน | 2R | 3R | 4R | 1R | SF | 1R | A | A | 1R | 1R | 1R | 2R | 2R | A | A | 1R | 13–12 |
| ยูเอสโอเพน | 1R | 4R | 2R | 2R | 1R | 1R | A | 1R | 2R | 2R | 2R | 2R | 1R | A | 1R | 1R | 9–14 |
| ชนะ-แพ้ | 5–3 | 8–3 | 7–4 | 5–4 | 7–3 | 4–3 | 2–1 | 0–2 | 2–3 | 2–4 | 2–4 | 2–3 | 3–4 | 0–1 | 0–1 | 0–2 | 49–45 |
| อันดับสิ้นปี | 33 | 15 | 14 | 23 | 11 | 8 | 26 | 88 | 52 | 69 | 105 | 111 | 83 | NR | NR | 225 |  |
ดูเพิ่ม

บิลลี จีน คิง คัพ
สหรัฐในฮอปแมนคัพ
แหล่งข้อมูลอื่น

เคธี่ รินัลดี ที่สมาคมนักเทนนิสอาชีพหญิง
เคธี่ รินัลดี ที่สหพันธ์เทนนิสนานาชาติ
| ก่อนหน้า> รางวัลและความสำเร็จ | รางวัลและความสำเร็จ | เคธี่ รินัลดี> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
|  แอนเดรีย แจเกอร์ |  | รางวัลผู้มาใหม่ที่น่าประทับใจที่สุด  (1981) |  |  ซีน่า การ์ริสัน |
|  ปาสกาล ปาราดีส์ |  | รางวัลผู้เล่นที่กลับมาอย่างยอดเยี่ยมแห่งปี  (1989) |  |  เอลิซาเบธ สไมลี |
สระสี่เหลี่ยม

โบราณสถาน สระน้ำ สระสี่เหลี่ยม เป็นโบราณสถานแหล่งน้ำที่ใช้ในชุมชนโบราณตั้งแต่สมัยทวารวดี ที่ตั้งอยู่ในอำเภอพนัสนิคม จังหวัดชลบุรี
ประวัติ

โบราณสถาน สระน้ำ สระสี่เหลี่ยม แห่งนี้ กรมศิลปากรได้มาสำรวจและขึ้นทะเบียนเป็นโบราณสถานวัตถุไว้เมื่อ พ.ศ. 2474 ตัวสระเป็นศิลาแลงรูปสี่เหลี่ยม ขนาด 5C5 วาลึก 2 วาเศษ ได้ขุดตัดหินเป็นหน้าเรียบเล็กลงไปเป็นแนวดิ่ง ได้มุมฉากทั้งสี่ด้าน คล้ายกับเครื่องจักรตัดจึงน่าอัศจรรย์นัก ทางด้านทิศตะวันตกมีบันไดหินลงไป12ขั้น ปี พ.ศ. 2512 กรมชลประทานได้ขุดคลองจาก ท่าลาด อ.พนมสารคาม ผ่านเข้ามาใกล้ได้ขุดดินถมบันไดบางส่วน เหลือไว้ให้เห็นเพียงเล็กน้อย ทางราชการได้ตั้งชื่อของตำบลนี้ตามลักษณะของรูปสระสี่เหลี่ยมว่า ตำบลสระสี่เหลี่ยม อำเภอพนัสนิคม จ.ชลบุรี 
ครั้งสมัยพระอินทร์อาสาเป็นเจ้าของเมืองพนัสนิคม ตามหลักฐานทางประวัติศาสตร์ไม่ปรากฏว่าผู้ใดขุดสระนี้ไว้ เพื่อให้น้ำไก่ จึงสันนิษฐานว่า สระนี้ขุดพร้อมกันกับเมืองพระรถ อยู่ที่ตำบลหน้าพระธาตุ ในสมัยทราวดี ราวพุทธศตวรรษที่ 13-17 ผู้ที่ขุดจะต้องมีบุญบารมี ครองบ้านครองเมือง ที่นี้คงเป็นชุมชนแห่งหนึ่งในสมัยนั้น ยังมีรอยเท้าคนโบราณปรากฏบนหินขอบสระด้านทิศเหนือ กาลเวลาต่อมาอาจอพยพย้ายถิ่นฐานหรือล้มตาย จึงกลายเป็นบ้านเมืองร้างไป 
หลักฐานทางประวัติศาสตร์ปี พ.ศ. 2372 ในแผ่นดินพระบาทสมเด็จพระนั่งเกล้าเจ้าอยู่หัว รัชกาลที่ 3 แห่งกรุงรัตนโกสินทร์ มีผู้คนจากบ้านหน้าพระธาตุ อพยพมาตั้งบ้านเรือนอยู่อาศัยทำมาหากินที่สระสี่เหลี่ยมนี้ กับคนจีนอีกพวกหนึ่งได้ตั้งบ้านเรือนกระจัดกระจายกันอยู่ คนจีนได้ยึดเอาบริเวณสระสร้างห้องแถวเป็นที่อยู่อาศัยและขายของกินของใช้ต่าง ๆ ชาวบ้านเรียกกันติดปากว่า เนินตลาด หรือเดิรตลาด มีตำนานเล่าต่อ ๆ กันว่าพระรถในเรื่องพระรถเมรีทรงได้ขุดสระนี้เพื่อให้น้ำไก่ และยังเสด็จไปพนันตีไก่กับพระเจ้าอู่ทองอู่ไท ที่ ต.ดงน้อย จ.ปราจีนบุรี โดยพนันเอาบ้านเอาเมืองกัน 
ยังมีหลักฐานทางภูมิศาสตร์ให้เห็นแนวทางเดินของคนโบราณจากบริเวณตำบลหน้าพระธาตุมาถึงสระ และมีคลองจากหน้าพระธาตุมาบ้านหลวงถึงหัวถนน จากหัวถนนมีถนนดินเป็นแนวมาถึงสระสี่เหลี่ยมเลยไปยัง อ.พนมสารคราม อ.สนามไชยเขต จ.ฉะเชิงเทรา และ อ.ศรีมโหสถ จ.ปราจีนบุรี ซึ่งเป็นเมืองโบราณสมัยทราวดีเช่นเดียวกับเมืองพระรถใน อ.พนัสนิคม
ที่ตั้ง

โบราณสถาน สระน้ำ สระสี่เหลี่ยม อยู่ที่ บ้านสระสี่เหลี่ยม ตำบลสระสี่เหลี่ยม อำเภอพนัสนิคม จังหวัดชลบุรี 
แผนที่ทหาร พิมพ์ครั้งที่1 -RTSD ลำดับชุดL7017 ระวาง 5236 III รุ้ง 13ฐ 33' 10"เหนือ แวง 101 ฐ 12'20 " ตะวันออก พิกัดกริด 47 PQR 380992
โบราณสถาน

โบราณสถาน สระน้ำ สระสี่เหลี่ยม 
หลักฐานที่พบ ได้แก่
สระน้ำรูปสี่เหลี่ยมผืนผ้าขนาดกว้าง 12 เมตร ยาว 15 เมตร ขุดลงไปบนพื้นศิลาแลง
แนวถนนพระรถ
หมายเหตุ - สำรวจ 2536 - บริเวณสระสี่เหลี่ยม เคยมีแท่งหินตั้งอยู่อาจจะเป็นแท่นบูชาแต่ปัจจุบันสูญหายไปแล้ว
ประกาศกรมศิลปากร

กรมศิลปากรได้มาสำรวจและประกาศขึ้นทะเบียนเป็นโบราณสถาน ในราชกิจจานุเบกษา เล่ม 52 หน้า 3684 ไว้เมื่อ 8 มีนาคม พ.ศ. 2474
แหล่งข้อมูลอื่น

สระสี่เหลี่ยม ประวัติศาสตร์ทวารวดี เก็บถาวร 2004-01-03 ที่ เวย์แบ็กแมชชีน
โบราณสถานสระน้ำสระสี่เหลี่ยม ตำบลสระสี่เหลี่ยม อำเภอพนัสนิคม
เกาะแกร์

| เกาะแกร์ : แหล่งโบราณคดีลิงคปุระโบราณหรือโฉกครรคยาร์ * |
| --- | --- |
  แหล่งมรดกโลกโดยยูเนสโก

พิกัด: 13°46′30″N 104°32′50″E﻿ / ﻿13.77500°N 104.54722°E﻿ / 13.77500; 104.54722
ประเทศ:  กัมพูชา
ภูมิภาค **: เอเชียและแปซิฟิก
ประเภท: มรดกทางวัฒนธรรม
เกณฑ์พิจารณา: (ii), (iv)
อ้างอิง: 1667
ประวัติการขึ้นทะเบียน
ขึ้นทะเบียน: 2023 (คณะกรรมการสมัยที่ 45)
พื้นที่: 1,187.61 เฮกตาร์
พื้นที่กันชน: 3,523.77 เฮกตาร์
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
| --- | --- |

เกาะแกร์ที่ตั้งในประเทศกัมพูชา
ที่ตั้ง: จังหวัดพระวิหาร กัมพูชา
พิกัด: 13°46′30″N 104°32′50″E﻿ / ﻿13.77500°N 104.54722°E﻿ / 13.77500; 104.54722
ประเภท: แหล่งโบราณคดี
ความเป็นมา
ผู้สร้าง: พระเจ้าชัยวรมันที่ 4
วัสดุ: อิฐ, หินทราย, ศิลาแลง
สร้าง: ค.ศ. 921
สมัย: ยุคกลาง
หมายเหตุเกี่ยวกับสถานที่
สภาพ: รกร้าง
การเปิดให้เข้าชม: เปิด
สถาปัตยกรรม
รูปแบบสถาปัตยกรรม: เกาะแกร์
เกาะแกร์ (เขมร: កោះកេរ្ដិ៍) เป็นแหล่งโบราณคดีทางตอนเหนือของกัมพูชา ตั้งอยู่ที่จังหวัดพระวิหาร ห่างจากเสียมราฐและโบราณสถานเมืองพระนครประมาณ 120 กิโลเมตร (75 ไมล์) พบโบราณสถานมากกว่า 180 แห่ง ในพื้นที่ 81 ตารางกิโลเมตร (31 ตารางไมล์) นักท่องเที่ยวสามารถเยี่ยมชมพื้นที่โบราณสถานได้ประมาณ 24 แห่งเท่านั้น เนื่องจากโบราณสถานส่วนใหญ่ซ่อนตัวอยู่ในป่าและพื้นที่ทั้งหมดยังทำลายทุ่นระเบิดไม่หมด
เกาะแกร์เป็นชื่อสมัยใหม่ของเมืองสำคัญของอาณาจักรขอม ในจารึกกล่าวถึงเมืองลิงคปุระหรือเมืองแห่งศิวลึงค์ ภายใต้รัชสมัยของพระเจ้าชัยวรมันที่ 4 และพระเจ้าหรรษวรมันที่ 2 เกาะแกร์เคยเป็นเมืองหลวงของจักรวรรดิในช่วงสั้น ๆ (ค.ศ. 928–944) พระเจ้าชัยวรมันที่ 4 มีโครงการก่อสร้างขนาดใหญ่ ได้แก่ อ่างเก็บน้ำขนาดมหึมาและมีการสร้างปราสาทประมาณ 40 หลังภายใต้การปกครองของพระองค์ เช่น ปราสาทธม ปราสาทกระจับ ปราสาทเจิน ปราสาทลึงค์ ปราสาทเนียงเขม่า
เจ้าพระยาปราบไตรจักร (พลายหอมจัน)

สำหรับช้างทรงของสมเด็จพระเอกาทศรถ ดูที่ เจ้าพระยาปราบไตรจักร (พลายบุญเรือง)
| --- | --- |
เจ้าพระยาปราบไตรจักร (พลายหอมจัน) ถ่ายเมื่อ พ.ศ. 2408
สปีชีส์: ช้าง
สายพันธุ์: ช้างอินเดีย
เพศ: ผู้
เกิด: พลายหอมจัน ไม่ทราบ
ตาย: ราว พ.ศ. 2436
ที่ไว้ซาก: พิพิธภัณฑสถานแห่งชาติ ช้างต้น​
ปีปฏิบัติงาน: ไม่ทราบ – พ.ศ. 2436
เป็นที่รู้จักสำหรับ: ช้างเผือกประจำรัชกาลที่ 3, 4 และ 5
ยศ: เจ้าพระยา
เจ้าของ: พระบาทสมเด็จพระนั่งเกล้าเจ้าอยู่หัว (จนถึง พ.ศ. 2394) พระบาทสมเด็จพระจอมเกล้าเจ้าอยู่หัว (พ.ศ. 2394-2411)​ พระบาทสมเด็จพระจุลจอมเกล้าเจ้าอยู่หัว​ (ตั้งแต่ พ.ศ. 2411)
เจ้าพระยาปราบไตรจักร (หอมจัน) ยืนบนแท่นยกพื้นในงานพระราชพิธี บริเวณหน้าพระที่นั่งสุทไธสวรรยปราสาท  เนื่องจากงายาวจนถึงพื้นดิน
เจ้าพระยาปราบไตรจักร (พลายหอมจัน)  ช้างต้นในรัชกาลพระบาทสมเด็จพระนั่งเกล้าเจ้าอยู่หัว พระบาทสมเด็จพระจอมเกล้าเจ้าอยู่หัว และพระบาทสมเด็จพระจุลจอมเกล้าเจ้าอยู่หัว มีชื่อเดิมว่า พลายหอมจัน หรือ พลายหอม ได้มาจากเมืองด่านซ้าย ในรัชกาลที่ 3
เจ้าพระยาปราบไตรจักร มีรูปร่างงดงามมาก มีงายาว ข้างหนึ่งยาว 9 ฟุต อีกข้างหนึ่งยาวถึง 10 ฟุตครึ่ง ปลายทั้งสองไขว้กันถึงดิน  เวลาเจ้าพระยาปราบไตรจักรเข้าร่วมในพระราชพิธีใด ๆ เจ้าหน้าที่ต้องทำแท่นยกพื้นให้ยืน เพื่อให้เอางาวางพักไว้กับพื้นดิน เวลาเดินต้องแหงนคอขึ้น เพื่อไม่ให้งาครูดพื้น
เจ้าพระยาปราบไตรจักรล้มลงในปีใด ไม่มีเอกสารบันทึกไว้ แต่มีบันทึกในหนังสือ "กุมารวิทยา" ฉบับที่ 29 วันจันทร์ที่ 23 มีนาคม ร.ศ. 114 (ตรงกับ พ.ศ. 2439) ระบุว่าเจ้าพระยาปราบไตรจักรเพิ่งล้มไปราว 2-3 ปี จึงอาจสรุปได้ว่า เจ้าพระยาปราบไตรจักร (หอมจัน) ล้มลงเมื่อ ประมาณ พ.ศ. 2436
งาของเจ้าพระยาปราบไตรจักร จัดแสดงอยู่ที่พระที่นั่งปัจฉิมาภิมุข ภายในพิพิธภัณฑสถานแห่งชาติ พระนคร มีขนาดยาวกว่างาของช้างอื่นๆ   ปัจจุบันย้ายมาจัดแสดงที่ พิพิธภัณฑสถานแห่งชาติ ช้างต้น ตั้งแต่วันที่ 17 กันยายน พ.ศ. 2535  มีขนาดสูง 299 ซม. และ สูง 238 ซม. หนา 45.5 ซม.
แหล่งข้อมูลอื่น

ชาติสกุลของช้าง  Surin.net จุดนัดพบคนสุรินทร์ เก็บถาวร 2009-06-12 ที่ เวย์แบ็กแมชชีน
พระราชพิธีรับและสมโภชขึ้นระวางช้างสำคัญ เก็บถาวร 2011-07-19 ที่ เวย์แบ็กแมชชีน
ช้างและช้างเผือก โดย พลเรือตรี อังกุศ ธชาลุภัฏ เก็บถาวร 2009-10-08 ที่ เวย์แบ็กแมชชีน
ช้างไทยในราชสำนัก
ตำราคชลักษณ์ ภูมิปัญญาไทย เก็บถาวร 2011-05-07 ที่ เวย์แบ็กแมชชีน
ตำราช้าง นิตยสารสกุลไทย เก็บถาวร 2008-01-18 ที่ เวย์แบ็กแมชชีน
ตำราคชศาสตร์ ที่มาของกรมพระคชบาล เก็บถาวร 2006-10-26 ที่ เวย์แบ็กแมชชีน
พิพิธภัณฑสถานแห่งชาติช้างต้น Changton National  Museum
สถาบันคชบาลแห่งชาติ เก็บถาวร 2009-10-11 ที่ เวย์แบ็กแมชชีน
มิโร (นักมวยปล้ำ)

| Miro |
| --- | --- |

ชื่อเกิด: Miroslav Petrov Barnyashev
เกิด:  (1985-12-25) 25 ธันวาคม ค.ศ. 1985 (39 ปี) Plovdiv, People's Republic of Bulgaria
คู่สมรส: CJ Perry (สมรส 2016; แยก 2023)
ประวัติมวยปล้ำอาชีพ
ชื่อบนสังเวียน: Alexander Rusev Miro Miroslav Miroslav Makarov Rusev
ส่วนสูง: 6 ฟุต 0 นิ้ว (183 เซนติเมตร)
น้ำหนัก: 304 ปอนด์ (138 กิโลกรัม)
มาจาก: Bulgaria Moscow, Russia
ฝึกหัดโดย: Florida Championship Wrestling Gangrel Rikishi
เปิดตัว: November 22, 2008
มิโรสสลาฟ บาร์นยาเชฟ (อังกฤษ: Miroslav Barnyashev; บัลแกเรีย: Мирослав Барняшев) เป็นนักมวยปล้ำอาชีพ, อดีตนักกีฬายกน้ำหนัก และนักกีฬาเรือกรรเชียงชาวบัลแกเรีย สังกัดWWEในนาม รูเซฟ (Rusev) นอกจากนี้เขายังเป็นนักมวยปล้ำชาวบัลแกเรียคนแรกใน WWE ในAEWใช้ชื่อ มิโร (Miro)
มวยปล้ำอาชีพ > ช่วงต้นอาชีพ (2008–2010)

บาร์นยาเชฟย้ายมาอยู่ในอเมริกา และมีความใฝ่ฝันอยากเป็นนักมวยปล้ำมืออาชีพ เดิมเขาอยู่ที่เวอร์จิเนีย ก่อนจะย้ายไปทอร์แรนซ์ แคลิฟอร์เนียซึ่งเริ่มฝึกมวยปล้ำที่นั้นกับ แกงเกรล และริกิชิที่สถาบันฝึกน็อกซ์โปรเรสต์ลิง บาร์นยาเชฟเริ่มปล้ำในสมาคมอิสระ วันที่ 22 พฤศจิกายน 2008 โดยใช้ชื่อ “มิโรสลาฟ มาการอฟ” ชนะ แอเรียล สตาร์
ปี 2010 บาร์นยาเชฟได้ปล้ำที่สมาคมเวนเดตตา โปรเวสต์ลิ่ง (VPW) ในชื่อ “มิโรสลาฟ” ขณะที่ปล้ำในสมาคม ก็ได้มีผู้จัดการชื่อ มาร์คุส แมก เขาและนักมวยปล้ำของสมาคมVPWเคยปรากฏตัวในมิวสิกวิดีโอของเพลง The Whole F'n Show ที่ร้องโดย Kushinator (เพลงเปิดตัวของ ร็อบ แวน แดม)
มวยปล้ำอาชีพ > ดับเบิลยูดับเบิลยูอี (2010–2020) > ค่ายพัฒนาทักษะ

กันยายน 2010 บาร์นยาเชพได้เซ็นสัญญากับสมาคมมวยปล้ำอาชีพWWE เขาถูกส่งไปฝึกที่ศูนย์ฝึกทักษะฟลอริดาแชมเปียนชิปเรสต์ลิง(FCW) ของWWE โดยเปลี่ยนมาใช้ชื่อว่า อเล็กซานเดอร์ รูเซฟ แมตช์ที่ออกอากาศครั้งแรกของเขาคือ FCW ตอนของวันที่ 17 กรกฎาคม 2011 โดยเอาชนะไมค์ ดาลตัน โดยมีราเควล ดิแอชเป็นผู้จัดการให้ หลังจากนั้นไม่นานเขาได้รับบาดเจ็บที่ที่หมอนรองกระดูก และเอ็กไขว้หน้าตรงขาดฉีก ทำให้ต้องรักษาตัว6เดือน
รูเซฟกลับมาFCWเดือนมีนาคม 2012 โดยมีนิก โรเจอส์เป็นผู้จัดการ ฤดูร้อนของปี 2012 รูเซฟได้ประสบคอหัก และอัมพาตที่แขนชั่วคราว ระหว่างที่กายบำบัด เขาก็ได้มาเที่ยวที่ประเทศไทย ในระหว่างนั้นเขาก็เรียนมวยไทยด้วย สิงหาคม 2012 WWEได้เปลี่ยนชื่อFCWเป็นNXT หลังจากรักษาอาการบาดเจ็บได้แล้ว รูเซฟได้เริ่มปล้ำในNXT วันที่ 30 พฤษภาคม 2013 ในแบทเทิลรอยัลหาผู้ท้าชิงอันดับ1แชมป์NXT โดยเป็นโบ ดัลลัสที่ชนะ แมตช์เดี่ยวแรกของเขาในNXTแพ้ดอล์ฟ ซิกก์เลอร์เมื่อ 21สิงหาคม
รูเซฟได้ลานาเป็นผู้พูดออกสื่อ(ผู้จัดการ)แทนเขา โดยWWE ได้วางบททั้งคู่ให้เหมือนอีวาน และลุดมิลลา ดราโกในหนัง ร็อคกี 4 ก่อนที่รูเซฟจะขึ้นค่ายหลัก เขาได้ปล้ำเอาชนะนักมวยปล้ำค่ายหลักไปได้ในแมตช์เดี่ยวที่บันทึกเทปไว้ฉายเดือนมกราคมและกุมภาพันธ์ เขายังปรากฏตัวใน NXT หลังรวมกับค่ายหลักแล้วเมื่อเดือนเมษายน 2014 เขาปรากฏตัวครั้งสุดท้ายในแมตช์ที่เขาแพ้ฟาล์วแชมป์ NXT เนวิลล์ โดยไม่มีการชิงเข็มขัด
มวยปล้ำอาชีพ > ออลอีลิตเรสต์ลิง (2020–ปัจจุบัน)

กันยายน 2020 รูเซฟได้เซ็นสัญญากับ AEW โดยใช้ชื่อว่า มิโร และได้คว้าแชมป์ TNT จาก Darby Allin
ผลงานอื่นๆ

แชมป์ยูเอส ของWWE
แชมป์ TNT ของAEW
ผลงานอื่นๆ > ภาพยนตร์

| Year | Title | Role | Notes |
| --- | --- | --- | --- |
| 2016 | Countdown | Himself |  |
| 2016 | Scooby-Doo! and WWE: Curse of the Speed Demon | Himself | Voice |
| 2018 | Another Version Of You | Kiril | Gwyneth's (real-life wife C.J. Perry) ex-boyfriend |
ผลงานอื่นๆ > โทรทัศน์

| Year | Title | Role | Notes |
| --- | --- | --- | --- |
| 2016–present | Total Divas | Himself | Recurring (season 6) |
ผลงานอื่นๆ > เว็บ

| Year | Title | Role | Notes |
| --- | --- | --- | --- |
| 2015–present | UpUpDownDown | Himself/Tong Po | Regular appearances |
| 2016 | Sisters the Series | Boyfriend | 1 episode |
ชีวิตส่วนตัว

รูเซฟได้แต่งงานกับ "ซี.เจ." เพอร์รี หรือชื่อในวงการมวยปล้ำ ลานา ในปี 2016 พวกเขาอาศัยที่แนชวิลล์, รัฐเทนเนสซี และแยกทางกันในปี 2023
แชมป์และรางวัล

All Elite Wrestling
AEW TNT Championship (1 time)
Pro Wrestling Illustrated
Most Improved Wrestler of the Year (2014)
Ranked No. 8 of the top 500 singles wrestlers in the PWI 500 in 2015
Wrestling Observer Newsletter
Best Gimmick (2014) – with Lana
Most Improved (2014)
Most Underrated (2017)
WWE
WWE United States Championship (3 times)
Slammy Award for Match of the Year (2014) – Team Cena vs. Team Authority at Survivor Series
แหล่งข้อมูลอื่น

มิโร ที่ WWE.com
มิโร ที่เอกซ์ (ทวิตเตอร์)
Miroslav Barnyashev ที่อินเทอร์เน็ตมูวีเดตาเบส
รูเซฟกับลานา
โบรุสซีอาดอร์ทมุนท์

โบรุสซีอาดอร์ทมุนท์ (เยอรมัน: Borussia Dortmund; ชื่อจัดตั้ง Ballspielverein Borussia 09 e.V. Dortmund) ย่อว่า เบเฟาเบ (BVB) หรือ ดอร์ทมุนท์ (Dortmund) เป็นสโมสรกีฬาอาชีพเยอรมนี ตั้งอยู่ที่ดอร์ทมุนท์ในรัฐนอร์ทไรน์-เว็สท์ฟาเลิน สโมสรแห่งนี้มีชื่อเสียงจากทีมฟุตบอลอาชีพชาย ซึ่งปัจจุบันแข่งขันในบุนเดิสลีกา ลีกฟุตบอลสูงสุดของเยอรมัน สโมสรชนะเลิศลีก 8 สมัย เดเอ็ฟเบ-โพคาล 5 สมัย ยูฟ่าแชมเปียนส์ลีกหนึ่งสมัย อินเตอร์คอนติเนนตัลคัพหนึ่งสมัย และยูฟ่าคัพวินเนอร์สคัพหนึ่งสมัย คำว่า "โบรุสซีอา" (Borussia) เป็นคำในภาษาละติน หมายถึงปรัสเซีย อดีตอาณาจักรที่เป็นผู้นำรวบรวมแว่นแคว้นเยอรมนีให้เป็นปึกแผ่นจนเป็นมหาอำนาจของโลก
โบรุสซีอาดอร์ทมุนท์ก่อตั้งขึ้นใน ค.ศ. 1909 โดยนักฟุตบอลท้องถิ่นจำนวน 18 คน ปัจจุบันทีมฟุตบอลนี้เป็นส่วนหนึ่งของสโมสรกีฬาขนาดใหญ่ที่มีสมาชิกมากกว่า 145,000 คน ซึ่งทำให้โบรุสซีอาดอร์ทมุนท์เป็นสโมสรกีฬาที่มีสมาชิกมากเป็นอันดับที่สองของประเทศ นอกเหนือจากฟุตบอลแล้ว สโมสรยังมีกีฬาชนิดอื่นที่ยังคงแข่งขันอยู่ ได้แก่ ทีมแฮนด์บอลหญิง นับตั้งแต่ ค.ศ. 1974 ดอร์ทมุนท์ลงเล่นเกมเหย้าที่เว็สท์ฟาเลินชตาดีอ็อน ซึ่งถือเป็นสนามฟุตบอลที่ใหญ่ที่สุดในประเทศ และดอร์ทมุนท์เองยังเป็นสโมสรฟุตบอลที่มีผู้ชมโดยเฉลี่ยสูงที่สุดในโลก
โบรุสซีอาดอร์ทมุนท์ใช้ชุดสีดำเหลืองเป็นชุดเหย้า ซึ่งสอดคล้องกับฉายา die Schwarzgelben ของสโมสร ดอร์ทมุนท์มีสโมสรคู่ปรับสำคัญได้แก่ ชัลเคอ 04 ซึ่งถือเป็นคู่ปรับร่วมภูมิภาค Ruhr และการพบกันของทั้งคู่ถูกเรียกว่า เรเวียร์ดาร์บี นอกจากนี้ ดอร์ทมุนท์ยังเป็นคู่ปรับกับไบเอิร์นมิวนิกซึ่งการพบกันของทั้งคู่ถูกเรียกว่า แดร์คลัสซิคเคอร์
จากการจัดอันดับฟุตบอลมันนีลีกประจำปีของดีลอยต์ทูชโทมัตสุ ดอร์ทมุนท์เป็นสโมสรกีฬาที่ร่ำรวยเป็นอันดับที่สองของเยอรมนีและเป็นทีมฟุตบอลที่ร่ำรวยเป็นอันดับที่ 12 ของโลกใน ค.ศ. 2015 ยิ่งไปกว่านั้น ดอร์ทมุนท์ภายใต้การบริหารของ Michael Zorc นับตั้งแต่ทศวรรษ 2010 ได้รับการยกย่องว่าเป็นสถานที่บ่มเพาะผู้เล่นเยาวชนที่มีพรสวรรค์และพวกเขาเองก็ให้ความสำคัญกับระบบเยาวชนมาก ดอร์ทมุนท์ยังได้รับการยกย่องจากการยึดมั่นในปรัชญาฟุตบอลเกมรุกของพวกเขาด้วยเช่นกัน
ประวัติ > ยุคแรก

สโมสรก่อตั้งขึ้นเมื่อวันที่ 19 ธันวาคม ค.ศ. 1909 โดยกลุ่มเยาวชนที่ไม่พอใจที่ทางโบสถ์คาทอลิกที่สนับสนุนเฉพาะเด็กที่นับถือศาสนาเดียวกัน พวกเขาเล่นฟุตบอลด้วยสายตาแข็งกร้าว ไม่สนใจสายตาของนักบวชที่มองมา โดยบาทหลวงดีวาลด์เคยถูกขังไว้ข้างนอกในตอนที่เขาพยายามจะยุติการประชุมทีมที่ห้องของผับ Zum Widshutz กลุ่มผู้ก่อตั้งสโมสรประกอบไปด้วย ฟรานซ์ และพอล บรัวน์, เฮนรี เคลฟ, ฮานส์ เดเบสต์, พอล ดีเซียนด์เซียเล่, ฟรานซ์, จูเลียส และวิลเฮิล์ม จาโคบี, ฮานส์ คาห์น, กุสตาฟ มูลเลอร์, ฟรานซ์ ริซซี่, ฟริทซ์ สชัวล์เต้, ฮานส์ เซียโบลด์, ออกัสต์ โตนเนสแม่นน์, เฮนริช และโรเบิร์ต อูเกอร์, ฟริทซ์ เวเบอร์ และฟรานซ์ เวนด์ท โดยชื่อ โบรุสซีอา มาจากภาษาละตินที่แปลว่าปรัสเซีย แต่ชื่อสโมสรตั้งชื่อตามโรงเบียร์โบรุสซีอาที่ตั้งอยู่ในเมืองดอร์ทมุนท์ ในช่วงแรก พวกเขาสวมเสื้อสีน้ำเงิน-ขาว คาดแดง กางเกงสีดำ ต่อมาใน ค.ศ. 1913 พวกเขาก็เปลี่ยนมาใช้สีเหลือง-ดำจนถึงปัจจุบัน
พวกเขาได้โลดแล่นอยู่ในลีกระดับท้องถิ่นเป็นระยะเวลากว่าสิบปี จนกระทั่งใน ค.ศ. 1929 พวกเขามีปัญหาทางการเงินเมื่อพวกเขาได้จ้างผู้เล่นระดับอาชีพแต่ไม่มีเงินเพียงพอที่จะจ่ายค่าจ้างจนทำให้สโมสรเกือบล้มละลาย แต่ยังโชคดีที่ได้ผู้สนับสนุนเข้ามาช่วยทีมได้ทันเวลา
ทศวรรษ 1930 เป็นช่วงเวลาที่ทีมเติบโตขึ้น เมื่อมีการปรับโครงสร้างการแข่งขันฟุตบอลให้เหมาะสมมากยิ่งขึ้น ต่อมา ประธานสโมสรดอร์ทมุนท์ถูกสับเปลี่ยน เนื่องจากพวกเขาไม่ยอมเข้าร่วมกลุ่มนาซี อีกทั้งสมาชิกในสโมสรสองคนก็ทำใบปลิวต่อต้านนาซีอีกด้วย สโมสรประสบความสำเร็จอย่างมากในยุคของเจาลิกา เวสต์มาเลน แต่ก็ต้องรอให้สงครามโลกยุติจึงจะกลับมาได้ ในช่วงเวลานี้ มีทีมคู่แข่งจากเมืองข้างเคียง นั่นคือ ชัลเคอ 04 เนื่องจากเมืองดอร์ทมุนท์เข้าไปมีส่วนร่วมในสงครามโลก ทำให้หน่วยงานต่าง ๆ รวมถึงสโมสรฟุตบอลถูกยุบ ต่อมาได้มีความพยายามที่จะควบรวมสองสโมสรอย่างเวิร์กสปอร์ตชีเมนส์ชาฟท์และเฟรเออร์ สปอร์ตเวเรน 98 เข้าด้วยกันในชื่อ สปอร์ตชีเมนส์ชาฟท์ โบรุสซีอา วอน 1898 แต่ตอนที่ลงแข่งครั้งแรกในลีกระดับชาติกลับใช้ชื่อ บอลล์สเปียล เวเรน โบรุสซีอา (BVB) โดยพวกเขาแพ้ต่อวีเออาร์ มานน์ไฮม 2-3
ประวัติ > ยุคบุนเดิสลีกา

ในช่วง ค.ศ.1946-1963 ทีมได้ลงเล่นในรายการ โอเบอร์ลีกา เวสต์ ปี ค.ศ.1949 พวกเค้าเข้าถึงรอบชิงชนะเลิศที่สตุ๊ดการ์ต เจอกับ ทีมวีเอฟอาร์ มานน์ไฮม ปรากฏว่าพวกเขาแพ้ไป 2-3 ทีมได้ลงเล่นฟุตบอลลีกของเยอรมันครั้งแรกในปี ค.ศ.1956 หลังจากที่ลีกเพิ่งก่อตั้งใน ค.ศ.1950 หลังการเข้าร่วมฟุตบอลลีกได้ 1 ปี พวกเขาชนะฮัมบวร์ค เอสวี คว้าอันดับที่2 ในฟุตบอลเยอรมัน ฟุตบอล แชมป์เปี้ยนชิพ ในปี ค.ศ.1963 พวกเขาได้ตำนานอัลเฟรดทั้ง 3ได้แก่ อัลเฟรด ไพรบ์เลอร์,อัลเฟรด เคลบาสซ่า และอัลเฟรด นีเพียโคล ช่วยให้คว้าแชมป์ เยอรมัน ฟุตบอล แชมป์เปี้ยนชิพ ครั้งสุดท้าย ก่อนเปลี่ยนระบบการแข่งขันเป็นบุนเดิสลีกา
ในปีค.ศ.1962 ดอร์ทมุนท์มีส่วนร่วมในการโหวตเพื่อสร้างฟุตบอลลีกอาชีพของประเทศเยอรมัน ในชื่อ บุนเดิสลีกา โบรุสซีอาดอร์ทมุนท์เป็น 1 ใน 16 ทีมที่ได้ร่วมแข่งขันหลังจากผ่านการคัดเลือกจากการแข่งขัน ปรี บุนเดิสลีกา เนชั่นแนล แชมป์เปี้ยนชิพ โดยประตูแรกที่ทีมทำได้ในลีก เกิดขึ้นจาก เฟรดเฮห์ม โคเนียท์สก้า ที่ทำได้ในนัดแรกที่พวกเค้าพบกับแวร์เดอร์ เบรเมน
ค.ศ.1965 พวกเค้าคว้าแชมป์ DFB Pokal ได้สำเร็จ ปีถัดมาก็ได้แชมป์ ยูโรเปี้ยน คัพวินเนอร์สคัพ โดยเอาชนะลิเวอร์พูลได้ในช่วงต่อเวลาพิเศษ 2-1 ปีเดียวกันนี้พวกเค้าพลาดแชมป์ฟุตบอลลีก เมื่อพลาดท่าแพ้ 4 นัดจาก 5 นัด ทำได้คะแนนน้อยกว่า 1860 มิวนิก แค่ 3 แต้ม โดยมีจอมถล่มประตูอย่าง โคเนียท์สก้า ที่เพิ่งย้ายไปจากดอร์ทมุนท์นั่นเอง
ประวัติ > คว้าความสำเร็จในเยอรมันและยุโรป

ค.ศ.1970 พวกเค้าประสบปัญหาด้านการเงิน ทำให้ทีมตกชั้นในปี ค.ศ.1972 หลังจากนั้น ค.ศ.1974 ทีมเปิดใช้สนาม เว็สท์ฟาเลินสเตเดี้ยน ในแถบเว็สท์ฟาเลิน ทีมก็กลับขึ้นชั้นมาเล่นในบุนเดิสลีกาอีกครั้งใน ค.ศ.1976 ดอร์ทมุนท์มีปัญหาด้านการเงินอีกครั้งใน ค.ศ.1980 จนต้องแข่งเพลย์ออฟเลื่อนชั้น-ตกชั้นในปี 1986 โดยพบกับฟอร์ทูน่า โคโลญน์ และเป็นดอร์ทมุนที่เอาชนะมาได้ ฤดูกาลต่อมาพวกเค้าจบด้วยอันดับที่ 16 พวกเคาไม่ประสบความสำเร็จเลย จนกระทั่งปี ค.ศ.1989 พวกเค้าได้แชมป์ DFB Pokal เมื่อเอาชนะแวร์เดอร์ เบรเมน ได้ในนัดชิงชนะเลิศ โดยเป็นถ้วยแชมป์ครั้งแรกของผู้จัดการทีมอย่าง ฮอร์สต์ คอปเปล ปี 1 ค.ศ.1989 พวกเค้าก็ได้แชมป์ DFL ซูเปอร์คัพ โดยการชนะบาร์เยิร์น มิวนิก 4-3
หลังจบฤดูกาลบุนเดิสลีกาใน ค.ศ.1991 พวกเค้าได้อันดับที่ 10 ฮอร์สต์ คอปเปล ลาออกและได้ ออตมาร์ ฮิตซ์เฟลต์ มาคุมทีมแทน ปี ค.ศ.1992 พวกเค้าได้ที่ 2 หลังพลาดท้าย่ายต่อสตุ๊ดการ์ตในนัดสุดท้าย และฤดูกาลถัดมาได้อันดับ 4 โดยพวกเค้าได้เข้าชิงชนะเลิศ ยูฟ่า คัพ แต่ก็แพ้ต่อยูเวนตุสไป 1-6 แม้จะได้แค่รองแชมป์ แต่พวกเค้าก็ได้เงินรางวัลมากพอที่จะซื้อนักเตะชื่อดังมาร่วมทีม
ประวัติ > ครองจ้าวยุโรปของสโมสร

ภายใต้การนำของนักเตะยอดเยี่ยมยุโรปอย่าง มาเทียส แซมเมอร์ พวกเค้าได้แชมป์บุนเดิสลีกาในปี ค.ศ.1995 และ 1996 และแชมป์ DFL ซูเปอร์คัพ ใน ปี ค.ศ.1995 และ 1996 เช่นกัน และปี ค.ศ.1997 พวกเค้าก็ได้แชมป์ ยูฟ่า แชมเปี้ยนลีก ครั้งแรกหลังเอาชนะยูเวนตุสได้ 3-1 ได้ที่สนามโอลิมปิค สเตเดี้ยน ในมิวนิก หลังจากนั้นปีเดียวกันพพวกเค้าก็คว้าแชมป์ อินเตอร์คอนติเนลทอล คัพ โดยชนะ ครูไซโร่ 2-0 เป็นทีมที่ 2 จากเยอรมันที่ได้แชมป์รายการนี้ หลังจากบาร์เยิร์น มิวนิกทำได้ ในปี ค.ศ.1976 ปี ค.ศ.1998 ดอร์ทมุนท์ทีมแชมป์เก่าในรายการยูฟ่า แชมป์เปี้ยนลีก เข้าถึงรอบรองชนะเลิศ พบกับเรอัลมาดริด แต่ทีมประสบปัญหานักเตะตัวหลักบาดเจ็บหลายคน ทำให้ทีมตกรอบแค่รอบนี้
เดือนตุลาคม ค.ศ.2000 โบรุสซีอาดอร์ทมุนท์ได้ทำการขายหุ้นสโมสรแก่บุคคลทั่วไปเป็นทีมแรกของเยอรมัน ต่อมาปี ค.ศ.2002 ดอร์ทมุนท์กลับมาคว้าแชมป์บุนเดิสลีกา ได้อีกครั้ง โดยมี มาเทียส แซมเมอร์ เป็นผู้จัดการทีมประวัติศาสตร์ ที่สามารถคว้าแชมป์ได้ทั้งตอนที่เป็นนักเตะและผู้จัดการทีม ฤดูกาลเดียวกันนี้พวกเค้าได้รองแชมป์ยูฟ่าคัพ โดยแพ้นัดชิงต่อ เฟเยนูร์ด อย่างน่าเสียดาย
ประวัติ > ประสบปัญหาด้านการเงินแต่กลับมายิ่งใหญ่อีกครั้ง

ดอร์ทมุนเริ่มประสบปัญหาด้านการเงินอย่างรุนแรงมากขึ้นเรื่อยๆ จนนำไปสู่การขายสนามเว็สท์ฟาเลิน สเตเดี้ยน เพื่อหาเงินมาจ่ายหนี้เงินกู้ ต้นตอของปัญหาเกิดจากการที่พวกเค้าตกรอบคัดเลือกการแข่งขัน ยูฟ่า แชมป์เปี้ยนลีก โดยแพ้ คลับ บลู๊ก ในปี ค.ศ.2003 โดยมีทางบาร์เยิร์น มิวนิก ที่ให้ยืมเงินมูลค่า 2 ล้านยูโร เพื่อแก้ปัญหานี้ อย่างไรก็ตามปี ค.ศ.2005 พวกเค้าก็เจอปัญหาด้านการเงินอีกครั้ง จนหุ้นสโมสรตกลงกว่า 80% โดยสโมสรแก้ปัญหาด้วยการจ่ายค่าเหนื่อยนักเตะเพียง 20% ของสัญญา และเพื่อลดหนี้สินลง ทางสโมสรได้เปลี่ยนชื่อสนามเป็น ซิกแนล อิดูน่า พาร์ค ตามชื่อบริษัทประกันภัยท้องถิ่นที่เข้ามาสนับสนุนทางการเงินให้สโมสร โดยจะใช้ชื่อนี้จนถึงปี ค.ศ.2021
ฤดูกาล 2005-2006 ดอร์ทมุนท์กลับมามีกำไรอีกครั้ง หลังขาย ดาวิด โอดองเคอร์ ให้กับ เรอัล เบติส และขาย โทมัส โรซิคกี้ ให้กับอาร์เซนอล โดยฤดูกาลนั้นพวกเค้าได้อันดับ 7 พลาดการไปแข่งยูฟ่าคัพ ฤดูกาล 2006-2007 ทีมเกือบตกชั้นเมื่ออยู่เหนือโซนตกชั้นแค่ 1 คะแนน วันที่ 13 มีนาคม 2007 ทีมได้แต่งตั้ง โทมัส ดอลล์ เป็นผู้จัดการทีม ฤดูกาล 2007-2008 พวกเค้าได้อันดับ 13 และเข้าชิง DFB Pokal แต่แพ้ บาร์เยิร์น มิวนิก 1-2 อย่างไรก็ตามทีมได้สิทธิไปเล่นยูฟ่า คัพ เนื่องจากบาร์เยิร์น มิวนิก ไปเล่นในถ้วย ยูฟ่า แชมป์เปี้ยน ลีก วันที่ 19 พฤษภาคม 2008 โทมัส ดอลล์ ลาออกจากการเป็นผู้จัดการทีมและถูกแทนที่ด้วย เจอเก้น คล๊อปป์